OpenLLM-France/wikimedia huggingface dataset:
# NDN

NDN té els següents significats:
* Missatge retornat (del seu nom en anglès Non-Delivery Notification), missatge de correu electrònic que informa d'un problema de lliurament
* Nitrificació-desnitrificació, procés microbiològic per a l'eliminació del nitrogen de les aigües residuals
* NdN també és la fórmula química del nitrur de neodimi, compost químic de neodimi (Nd) i nitrogen (N)
# La Serna (Palència)

La Serna és un municipi de la província de Palència a la comunitat autònoma de Castella i Lleó (Espanya).

## Demografia

Evolució demogràfica :
| 1991 | 1996 | 2001 | 2004 |
| 147 | 135 | 128 | 116 |
# Muteesa I Royal University

La Muteesa I Royal University (MRU) és una universitat privada d'Uganda. Va ser acreditada pel Consell Nacional d'Educació Superior d'Uganda (UNCHE) l'any 2007. El 15 de juny de 2016, la jutge Julia Sebutinde va ser nomenada rectora de la Universitat, en substitució de Ronald Muwenda Mutebi II, fundador i primer rector de la universitat. La MRU té tres campus.
El campus principal es troba a la ciutat de Masaka, a uns 135 km al sud-oest de Kampala, la capital i ciutat més gran d'Uganda. El segon campus es troba a Mengo Hill, la seu del govern de Buganda, dins de la ciutat de Kampala. El tercer campus es troba a la ciutat de Mubende, a uns per carretera, a l'oest de Kampala

## Referències

* ↑ NCHE. «Uganda National Council for Higher Education: Private Universities». National Council for Higher Education (NCHE). Arxivat de l'original el 3 març 2016. [Consulta: 8 setembre 2014].
* ↑ Kulanyi, Shiffa. «Justice Sebutinde installed Muteesa university chancellor», 17-06-2016. [Consulta: 17 juny 2016].
* ↑ MRU. «The Campuses of Muteesa I Royal University». Muteesa I Royal University (MRU), 15-03-2016. Arxivat de l'original el 14 setembre 2016. [Consulta: 15 març 2016].
* ↑ GFC. «Distance between Kampala Road, Kampala, Central Region, Uganda and Muteesa I Royal University, Masaka, Central Region, Uganda». Globefeed.com (GFC), 15-03-2016. [Consulta: 15 març 2016].
* ↑ GFC. «Distance between Kampala Road, Kampala, Central Region, Uganda and Mubende Central Police Station, Mubende, Central Region, Uganda». Globefeed.com (GFC), 15-03-2016. [Consulta: 15 març 2016].
# Mutatio

A la Roma antiga, una mutatio (en llatí plural mutationes) era una parada o establiment situat en una calçada romana, per descansar i donar servei als animals que s'utilitzen com a transport. Les mutationes era el lloc per canviar de cavalls i prendre altres de refresc, així com per efectuar les reparacions necessàries en el vehicle.
Quan August va crear l'Imperi romà, va establir un Sistema Postal Imperial, segons diu Suetoni, que amb uns missatgers, anomenats speculatores, feia arribar els enviaments d'estació en estació. Durant la República, els correus s'havien anomenat tabellarii.
Les estacions (stationes) on s'aturaven els correus i els viatgers es dividien en mansiones i mutationes. Les mansiones eren llocs on els viatgers passaven la nit i descansaven, on hi havia fondes (deversorium, caupona, hospitium, taberna), o s'hi podien aturar per refrescar-se. Sovint també hi havia cases (palatia) per allotjar els governadors provincials, o al mateix emperador, si passava per aquell camí. Normalment hi havia quatre o cinc mutationes entre cada mansio. Es trobaven cada 12-18 milles romanes. En aquests complexos, el conductor podia adquirir els serveis per ajustar les rodes, el carro, aconseguir les medicines o un veterinari per als seus animals, donar descans i avituallament, o per al canvi de cavalleries.
Usant aquestes estacions, i fent relleu de carros, l'emperador Tiberi va recórrer 300 milles en 24 hores per visitar el seu germà Drus el Vell, que s'estava morint de gangrena després de la caiguda des d'un cavall.

## Altres tipus d'estacions al llarg de les calçades romans

* Mansio
* Caupona
* Taverna

## Referències

* ↑ Suetoni. Vides dels dotze cèsars: August, 49
* ↑ Tàcit. Històries, II, 73
* ↑ Smith, William (ed.). «Mansio». A Dictionary of Greek and Roman Antiquities (1890). [Consulta: 14 juny 2022].

## Vegeu també

* Calçada romana
* Mansió romana
* Popina
# Natxo Etxebarrieta

Natxo Etxebarrieta (Vitòria, 1964 - 5 de gener de 1996) va ser un músic i cantant basc, líder i vocalista del grup de punk Cicatriz. Després d'haver entrat al centre de desintoxicació de Las Nieves de Vitòria a causa de problemes amb la droga, va decidir crear un grup anomenat inicialment Cicatriz en la matriz, juntament amb la seva xicota, Poti, i els seus col·legues del centre. Al costat d'altres grups coetanis, va formar part del denominat rock radical basc.

## Biografia

El seu pare era el cosí de Txabi Etxebarrieta, qui va matar José Antonio Pardines i qui fou el primer militant d'ETA assassinat per la policia, així com de l'advocat José Antonio Etxebarrieta.
En sortir Natxo del centre, Poti va deixar el grup, i just llavors, Natxo va recaure en la droga. Anys després, venint d'Holanda per assistir al funeral del seu germà, el Polvorilla, el van retenir a l'aeroport de Barajas i li van trobar speed. A causa d'això, va ser condemnat a una pena de 4 anys, 2 mesos i 1 dia de presó. Després de gairebé 3 mesos empresonat, va sortir sota fiança. Aquest període serviria com a inspiració per al tema La 204, basat en la seva estada a la presó.
Aquell mateix any, a l'agost de 1988, va tenir un accident de moto, anant ell de paquet. En un primer moment, va ser traslladat a Sant Sebastià, d'on va ser derivat a la Clínica Universitària de Navarra per a una intervenció de columna. Aquest centre es va negar a acceptar-ho, al·legant problemes burocràtics, però la família assegura que va ser perquè Natxo havia dit que havia patit hepatitis. Finalment, va ser portat a un hospital a València, on ja era massa tard per realitzar la intervenció de forma completament satisfactòria, per la qual cosa Natxo va perdre part de la seva mobilitat. Des de llavors, va haver de portar una crossa, és per això que en molts enregistraments dels seus concerts se'l veu portant-la, i aquestes crosses que portava es van convertir alhora en símbol de Cicatriz. És per això que el seu logo es compon d'una calavera i dues crosses creuades, una espècie de còpia del símbol que portaven els pirates en les banderes dels mastelers de les seves flotes.
El 5 de gener de 1996 va morir a causa de la sida.

## Discografia

Vegeu article Cicatriz.
* Maketa.
* Disc compartit amb Kortatu, Kontuz Hi! i Jotakie.
* Inadaptados.
* 4 años, 2 meses y 1 día.
* Colgado por ti.
* En Directo.

## Referències

* 1 2 «La generación maldita del punk euskaldun». El Diario Vasco, 17-11-2014. [Consulta: 18 abril 2018].
* ↑ Huan Porrah Blanko. Negación punk en Euskal Herria. Txalaparta, 2006. ISBN 84-8136-468-1.
* ↑ «20 años sin Natxo Cicatriz». Mugalari, 06-01-2016. [Consulta: 18 abril 2018].
* ↑ «Con Natxo siempre presente». Noticias de Álava, 03-01-2016. Arxivat de l'original el 18 d'abril de 2018. [Consulta: 18 abril 2018].
# Navas de Estena

Navas de Estena és un municipi de la província de Ciudad Real a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 447 | 451 | 408 | 395 |
# Noël Vantyghem

Noël Vantyghem (Ieper, 9 d'octubre de 1947 - De Panne, 10 de juny de 1994) va ser un ciclista belga, que fou professional entre 1969 i 1975. En el seu palmarès destaca la París-Tours de 1972, així com d'altres clàssiques belgues.

## Palmarès

* 1968
** Campió de Bèlgica amateur
** Vencedor d'una etapa de la Cursa de la Pau
* 1969
** 1r al Circuit d'Houtland-Torhout
** 1r a la Gullegem Koerse
* 1970
** 1r al Gran Premi de Fourmies
** 1r al Circuit des frontières
** 1r al Circuit del port de Dunkerque
** 1r al Premi de Dunkerque
* 1971
** 1r al Premi de Langemark
** Vencedor d'una etapa del Tour d'Indre-et-Loire
* 1972
** 1r a la París-Tours
** 1r al Circuit des frontières
** 1r a la Schaal Sels
** 1r al Premi d'Ingelmunster
** Vencedor d'una etapa dels Quatre dies de Dunkerque
* 1973
** 1r a la Nokere Koerse
** 1r al Premi de Kustpijl
* 1974
** 1r al Premi d'Ingelmunster

## Enllaços externs

* Fitxa de Noël van Tyghem a siteducyclisme.net
# Música i exili

«Música i exili» és un projecte cultural impulsat pel Departament de Cultura de la Generalitat de Catalunya i el Govern de Flandes entre el 2019 i el 2021, centrat en la producció musical de quatre artistes que hagueren de marxar a l'exili: Teresa Rebull, Pau Casals, Robert Gerhard i Josep Carner. El projecte fou presentat a Brussel·les (Bèlgica) per Lluís Puig, que havia estat conseller de Cultura el 2017 i viu a l'exili des de la tardor d'aquell mateix any. El projecte consisteix en prop d'un centenar d'espectacles, conferències i exposicions que tindran lloc en diversos països, començant per l'acte inaugural celebrat a Torroella de Montgrí el 20 de desembre del 2019.

## Referències

* ↑ Departament de Cultura de la Generalitat de Catalunya. «'Música i exili', en present continu», 2019. [Consulta: 23 desembre 2019].
* ↑ Chavarría, M. «Lluís Puig rellança des de Brusel·les quatre ambaixadors de Catalunya al món». La Vanguardia, 18-12-2019. [Consulta: 23 desembre 2019].
* ↑ «El programa 'Música i exili' recorda Teresa Rebull, Robert Gerhard, Pau Casals i Josep Carner». La Llança, 19-12-2019. [Consulta: 23 desembre 2019].
# Música gnawa

Els Gnawa són una minoria ètnica que forma confraries místiques musulmanes. Amb origen als esclaus portats de l'Àfrica subsahariana (Mali, Burkina Faso, Senegal, etc.), van arribar al Magreb entre els segles XV i XVI per fer de soldats de diverses dinasties de governants del Marroc. Amb el temps, els esclaus alliberats varen formar diverses comunitats.
Actualment es troben al Marroc i a la província de Béchar d'Algèria.

## La música Gnawa

* Repertori de cançons i ritmes espirituals.
* Patrimoni ben conservat que combina poesia ritual amb música i balls tradicionals.
* La música s'interpreta en el marc de les Lila’s (“nits” en àrab) o derdeba’s, Nits de celebració col·lectiva, dedicades a l'oració i la sanació (de trastorns psicològics o picades d'escorpí, per exemple).
* La música és de caràcter hipnòtic, pel seu caràcter i ritme constants i repetitius. Té la funció d'ajudar a arribar al trànsit.

### Instruments

* Gimbri, gembri, guembri o sentir: cordòfon de 3 cordes. És tocat pel Gnawa Maalem (mestre), que dirigeix la resta de músics i guia la lila.Gimbri, guembri, gembri o sentir
* Càrcabes: idiòfons metàl·lics tocats per la major part dels músics fent patrons rítmics molt repetitius.
* Tbel: membranòfon gran. No hi és sempre.

### Desenvolupament d'una Lila o derdeba

* Aâda: processó dels adeptes, el Maalem i el seu grup, el/la Moqaddem/a (mestre/a de cerimònies) -que escampa fum d'un braser amb encens i aigua de flor de taronger-. Les joves acompanyen amb espelmes.
* Oulad bambra i Negcha: part profana. Presa de contacte entre músics i assistents, moment de cants i danses.
* Treq: part sagrada. Es purifiquen amb encens les persones i objectes, inclús el guembri. El Maalem interpreta diversos grups de cants, associats a un dels set mluk (esperits/forces sobrenaturals) i colors, amb lloances i demanant la seva ajuda, fins que s'arriba a invocar el mluk que posa el pacient en agitació i el condueix al trànsit. La Moqaddema el cobreix amb una roba del color corresponent i el fumeja amb l'encens. Comença la dansa de possessió fins que l'adepte s'esvaneix i cau en un estat de semiinconsciència.

### La música gnawa avui

Es segueixen mantenint les pràctiques tradicionals a nivell privat, però també ha patit un procés de folklorització i de descontextualització, que es manifesta en:
* Concerts i festivals de música Gnawa i TV
* Fusió amb altres estils musicals
* Representacions de lila's per a turistes

## Vídeos

* ↑ Aâda gnawa: https://www.youtube.com/watch?v=wSBhVrLf4vk
* ↑ https://www.youtube.com/watch?v=R5VxdGUrz2c
* ↑ Treq gnawa: https://www.youtube.com/watch?v=GpSKssDIlbI
* ↑ Concert de música gnawa: https://www.youtube.com/watch?v=NDFmzBganUM
* ↑ Música gnawa a la televisió: https://www.youtube.com/watch?v=xrl3B8KCUJI
* ↑ Fusió de gnawa i jazz: https://www.youtube.com/watch?v=nUKjtcfRw60
* ↑ Gnawa i house: https://www.youtube.com/watch?v=haYhAibOoeA

## Referències

* ↑ Gnawa music.
* ↑ «EL DESARROLLO DE UNA LILA». Asociación Project Gnaoua Beladi.
# Observatori d'Ondřejov

L'observatori d'Ondřejov (Observatoř Ondřejov) és un observatori astronòmic. El més important de l'Institut Astronòmic (Astronomický ústav) de l'Acadèmia de Ciències de la República Txeca. Està situat, a 500 metres d'altitud, prop del barri d'Ondřejov, a Praga.
Va ser construït el 1898 per l'astrònom afeccionat Josef Jan Frič com a observatori privat el qual el va donar a l'estat Txec (el 1928) amb motiu del desè aniversari de la independència del país.
Entre altres fites científiques aquest observatori ha descobert nombrosos asteroides.

## Referències

* ↑ Schmadel, Lutz D. «(7204) Ondřejov». A: Dictionary of Minor Planet Names – (7204) Ondřejov. Springer Berlin Heidelberg, 2007, p. 583. DOI 10.1007/978-3-540-29925-7_6350. ISBN 978-3-540-00238-3.
* ↑ «Numbered asteroids discovered at Ondřejov». Observatori d'Ondřejov, 01-03-2016.

## Enllaços externs

* Astronomical Institute, responsible for the observatory
* Photos of the observatory Arxivat 2006-02-18 a Wayback Machine.
# Nikos Dabizas

Nikolaos "Nikos" Dabizas (grec: Νικόλαος "Νίκος" Νταμπίζας, 3 d'agost de 1973) és un exfutbolista grec de la dècada de 2000.
Fou 70 cops internacional amb la selecció grega.
Pel que fa a clubs, defensà els colors de Newcastle United, Leicester City, Olympiacos i AEL.

## Palmarès
### Olympiacos

* Lliga grega de futbol: 1997, 1998

### AEL

* Copa grega de futbol: 2007

### Grècia

* Eurocopa de futbol: 2004

## Referències

* ↑ Nikos Dabizas a National-Football-Teams.com (anglès)
* ↑ «Football: Newcastle complete pounds 2m signing of Greek defender». The Independent. Independent Print Limited, 11-03-1998 [Consulta: 17 abril 2012].
* ↑ «Sport: Football - Arsenal at the double». BBC News. British Broadcasting Corporation, 16-05-1998 [Consulta: 17 abril 2012].
* ↑ «Double joy for Man United». BBC News. British Broadcasting Corporation, 22-05-1999 [Consulta: 17 abril 2012].
* ↑ «Greatest Euro shock ever?». BBC Sport. British Broadcasting Corporation, 05-07-2004 [Consulta: 19 febrer 2010].
* ↑ «Six stars released by Foxes boss». BBC Sport. British Broadcasting Corporation, 06-05-2005 [Consulta: 19 febrer 2010].
# Neotinea tridentata

Neotinea tridentata és una espècie d'orquídia. És planta nativa del sud d'Europa, des de la península Ibèrica a Turquia i Líban, arribant a Crimea, Polònia i Alemanya. Viu en llocs herbosos, arbredes, arbust i maquis. Anteriorment estava classificada dins el gènere Orchis com O. tridentata.

## Referències

* ↑ Encyclopedia of Life. «Neotinea tridentata (Scop.) R.M. Bateman, Pridgeon & M.W. Chase - Encyclopedia of Life». [Consulta: 24 setembre 2009].
* ↑ National Museums and Galleries of Northern Ireland. «Orchis tridentata». ORCHIDS OF EUROPE WEB SITE, 2004. Arxivat de l'original el 2009-03-05. [Consulta: 24 setembre 2009].

## Enllaços externs

* J. Claessens, J. Kleynen: European orchids - Valgus hemipterus pollinator of Neotinea tridentata (Orchis tridentata) Arxivat 2014-10-06 a Wayback Machine.
# Norman Whiteside

Norman Whiteside (Belfast, 7 de maig 1965) és un exfutbolista nord-irlandès.
Va jugar pel Manchester United FC un total de 273 partits en els quals marcà 66 gols. Posteriorment jugà amb l'Everton FC abans de retirar-se per una lesió a l'edat de 26 anys.
Whiteside trencà el rècord de Pelé com a jugador més jove en disputar una Copa del Món de futbol, quan debutà amb la selecció nord-irlandesa amb només 17 anys i 41 dies al Mundial d'Espanya 82. També disputà el Mundial de Mèxic 86. En total disputà 38 partits i marcà 9 gols amb la selecció.

## Enllaços externs

* Llegendes del Manchester United: Norman Whiteside Arxivat 2007-07-01 a Wayback Machine.
* Entrevista sobre la vida de Whiteside Arxivat 2007-05-13 a Wayback Machine.
# No linealitat diferencial

La no linealitat diferencial (amb acrònim anglès DNL) és una mesura de rendiment que s'utilitza habitualment en convertidors digital-analògic (DAC) i analògic-digital (ADC). És un terme que descriu la desviació entre dos valors analògics corresponents a valors digitals d'entrada adjacents. És una especificació important per mesurar l'error en un convertidor digital a analògic (DAC); la precisió d'un DAC està determinada principalment per aquesta especificació. Idealment, dos codis digitals adjacents qualssevol corresponen a tensions analògiques de sortida que estan separades exactament amb un bit menys significatiu (LSB). La no linealitat diferencial és una mesura de la desviació del pitjor cas del pas ideal d'1 LSB. Per exemple, un DAC amb un canvi de sortida d'1,5 LSB per a un canvi de codi digital d'1 LSB presenta una no linealitat diferencial de 1⁄2 LSB. La no linealitat diferencial es pot expressar en bits fraccionaris o com a percentatge d'escala completa. Una no linealitat diferencial superior a 1 LSB pot conduir a una funció de transferència no monòtona en un DAC. També es coneix com a codi que falta.
La linealitat diferencial es refereix a una relació constant entre el canvi en la sortida i l'entrada. Per als transductors, si un canvi en l'entrada produeix un canvi uniforme en la sortida, el transductor té linealitat diferencial. La linealitat diferencial és desitjable i és inherent a un sistema com un convertidor analògic a digital d' un sol pendent utilitzat en instrumentació nuclear.

## Fórmula

${\text{DNL(i)}}={{V_{\text{out}}(i+1)-V_{\text{out}}(i)} \over {\text{amplada de pas LSB ideal}}}-1$

## Efectes de DNL

* Si el DNL d'un ADC és inferior a -1, els codis que falten apareixen a la funció de transferència, és a dir, hi ha codis per als quals no hi ha tensió d'entrada per obtenir el codi a la sortida de l'ADC.
* Si el DNL d'un DAC és més gran que 1, la funció de transferència del DAC esdevé no monòtona. Un DAC no monòton no és especialment desitjable en aplicacions de control de llaç tancat, ja que pot causar problemes d'estabilitat, és a dir, pot provocar oscil·lacions.

## Referències

* ↑ «Understanding ADC Differential Nonlinearity (DNL) Error» (en anglès). [Consulta: 18 febrer 2024].
* ↑ INL and DNL definitions "A DNL error specification of less than or equal to 1LSB guarantees a monotonic transfer function with no missing codes. " https://www.analog.com/en/technical-articles/inldnl-measurements-for-types-of-highspeed-adcs.html
* ↑ «An ADC and DAC Differential Non-Linearity (DNL) – Mastering Electronics Design» (en anglès). [Consulta: 18 febrer 2024].
* ↑ «Understanding data converters» (en anglès). [Consulta: 18 febrer 2024].
# Onofre Pomar

Onofre Pomar (segle XVIII - 1930) fou un comerciant, lutier i reparador d'instruments mallorquí instal·lat a Barcelona l'any 1904. Tenia al taller al carrer del Carme, 11, de la Ciutat Comtal i la seva activitat es desenvolupà des del 1904 fins al 1930, l'any de la seva mort. Entre els instruments que porten el seu segell en destaquen gralles, oboès, flautes i violins; tot i això, els estudis indiquen que els instruments eren fabricats a França i ell només hi posava el segell. Així doncs, no es pot conèixer amb precisió quins instruments van ser construïts per ell i quins no.
Quant a les gralles, la majoria eren de fusta de granadilla o de banús, de 4 o 5 claus d'alpaca que recorden a les del clarinet i la majoria de les solucions de claus i de tapar forats recorden a les del saxòfon. Entre els músics que tocaven amb una gralla de «Can Nofre» —nom popular que rebien— durant l'època d'or de la gralla, hi trobem grallers dels Casimiros, els Felius o els Romeas.

## Referències

* 1 2 Orriols i Sendra, Xavier «Antics constructors de gralles» (Pdf). Revista d’etnologia de Catalunya,, 1993, pàg. 38 [Consulta: 20 juliol 2021].
* ↑ Arroyo i Julivert, Salvador «Els grallers del Vendrell: Les colles de la Renaixença Castellera (1926-1936)» (Pdf). Miscel·lània penedesenca, 1995, pàg. 593-634 [Consulta: 21 juliol 2021].
# La Paloma (Uruguai)

La Paloma és una ciutat balneària marítima de l'Uruguai, localitzada al Cabo de Santa María, fundada l'1 de setembre de 1874. Es troba al departament de Rocha, regió est del país, i a 240 km de Montevideo.
Té una població permanent de 5.300 habitants, assolint fins als 30.000 en època estival (desembre-març).

## Referències

* ↑ Dades geogràfiques de La Paloma (anglès)
# La línia francesa

La línia francesa (original: The French Line) és una pel·lícula estatunidenca de Lloyd Bacon, estrenada el 1953 i doblada al català.

## Argument

Mary Carson, una bonica i multimilionària noia de Texas vol resoldre el tema de saber si els seus pretendents la volen o no només pels seus diners. Li aconsellen que faci un viatge per La línia francesa i allà ella inventa una estratègia per provar els homes.

## Repartiment

* Jane Russell: Mary 'Mame' Carson
* Gilbert Roland: Pierre DuQuesne
* Arthur Hunnicutt: 'Waco' Mosby
* Mary McCarty: Annie Farrell
* Joyce Mackenzie: Myrtle Brown
* Rita Corday: Celeste
* Scott Elliott: Bill Harris
* Craig Stevens: Phil Barton
* Kasey Rogers: Katherine 'Katy' Hodges
* Steven Geray: François
* John Wengraf: Comandant Renard
* Michael St. Angel: George Hodges
* Barbara Darrow: Donna Adams
* Barbara Dobbins: Kitty Lee
* Kim Novak: Un model (no surt als crèdits)

## Referències

* ↑ francès%20Line%20%20&Criteri=Pelis La línia francesa
* ↑ «The French Line». The New York Times.
# La Plana (Santa)

La Plana és una plana del terme municipals de Conca de Dalt, al Pallars Jussà, dins de l'antic terme d'Hortoneda de la Conca i en territori del poble d'Hortoneda.
Està situada just a sota i al sud-oest de l'extrem meridional del Roc de Santa, a la dreta del barranc de Santa. És just al costat nord de l'extrem occidental de la Costa d'Escoll-de-veu, a l'extrem meridional del Solà de Santa.

## Enllaços externs

* Institut Cartogràfic de Catalunya; cal fer un pas d'aproximació